গ্রিক পুরাণ
ঐতিহাসিক হেরোডোটাস ও ডিওডোরাস সিকিউলাস এবং ভূগোলবিদ পসানিয়াস ও স্ট্র্যাবো গ্রিক বিশ্ব পরিভ্রমণ করে তাঁদের শোনা অসংখ্য স্থানীয় পুরাকথা লিপিবদ্ধ করেন। এগুলির অনেকগুলিই অল্পজ্ঞাত পাঠান্তর। বিশেষত হেরোডোটাস বিভিন্ন প্রথাসমূহের উৎস সন্ধান করেন এবং প্রাচ্য ও গ্রিসের ঐতিহাসিক ও পৌরাণিক মূলের পার্থক্যটি আবিষ্কার করেন।
প্রথম আজেস
প্রথম আজেস প্রচুর দ্বিভাষী মুদ্রা প্রচলন করেন যার এক পিঠে গ্রিক লিপিতে "বাসিলেওস বাসিলেওন মেগালোউ আজোউ" এবং অপর পিঠে খরোষ্ঠী লিপিতে "রাজাতিরাজস মহতস অয়স" কথাটি উৎকীর্ণ রয়েছে। তাঁর মুদ্রায় অশ্বারূঢ় বর্শা নিক্ষেপরত রাজার চিত্র মুদ্রিত রয়েছে। প্রথম আজেসের নামাঙ্কিত যে সকল প্রচুর দ্বিভাষী মুদ্রা আবিষ্কৃত হয়েছে, তার কয়েকটিতে এক পিঠে প্রথম আজেসের নাম ("বাসিলেওস বাসিলেওন মেগালোউ আজোউ") গ্রিক লিপিতে উৎকীর্ণ থাকলেও মুদ্রাগুলির অপর পিঠে ইন্দো-সিথিয় শাসক খরোষ্ঠী লিপিতে আজিলিসেসের নাম ("রাজাতিরাজস মহতস অয়িলিসস") উৎকীর্ণ রয়েছে। সেই কারণে হোয়াইটহেড এই দুই শাসককে একই ব্যক্তি বলে মনে করেছেন, কিন্তু উইলিয়াম উডথর্প টার্ন ও ম্যাকডাওয়েল তাঁদের দুইজনকে ভিন্ন ব্যক্তি হিসেবে চিহ্নিত করেছেন।